Մշակութային գործիչները ակնկալում են մշակութային քաղաքականության հետ կապված կոնկրետ ծրագրեր ու անելիքներ, տնտեսական, բնապահպանական, մյուս ոլորտներում նախորդ իշխանություններից մնացած «ժառանգությունը» թույլ չի տալիս նոր իշխանություններին «շունչ քաշել» եւ մտածել հրատապ լուծումների մասին։ Իսկ մամուլն ու լրատվական կայքերը վերածվել են քրեական քրոնիկոնի, որոնք օրվա ընթացքում պարբերաբար տեղեկացնում են, թե որ օրինախախտին, կոռումպացված նախկին պաշտոնյային են ձերբակալել, բերման ենթարկել կամ կալանավորել, ինչ մեղադրանքներ են առաջադրել նրանց, ինչ հիմքերով են ազատ արձակել, ում են հետախուզում կամ ում են ծանուցագիր ուղարկել։